
EXPUNERE DE MOTIVE

1.
CONTEXTUL PROPUNERII

· Motivele și obiectivele propunerii

Fondul european pentru ajustare la globalizare (FEG) a fost stabilit în anul 2006 prin Regulamentul (CE) nr. 1927/2006
 în scopul de a sprijini, într-un spirit de solidaritate, lucrătorii afectați de pierderea locurilor de muncă din cauza modificărilor din structura comerțului mondial. Prin cofinanțarea unor măsuri active pe piața muncii, FEG a vizat facilitarea reinserției profesionale a lucrătorilor din domenii, sectoare, teritorii sau regiuni ale pieței muncii care suferă de pe urma șocului unor perturbări economice grave. Inițial, criteriile de admisibilitate la sprijin din FEG constau din cel puțin 1 000 de concedieri, fie într-o perioadă de patru luni în cadrul unei întreprinderi date și al furnizorilor și producătorilor săi din aval, fie într-o perioadă de nouă luni într-un sector economic definit drept divizie NACE (a doua revizuire) într-una sau două regiuni contigue de nivel NUTS II. Contribuția maximă din FEG a fost fixată la 50 % din costurile totale ale măsurilor active pe piața muncii, perioada de punere în aplicare a măsurilor de sprijin din FEG neputând depăși 12 luni de la data depunerii cererii.

Având în vedere amploarea și evoluția rapidă a crizei economice și financiare în anul 2008, Comisia și-a propus, în planul său european de redresare economică
, să revizuiască Regulamentul (CE) nr. 1927/2006. Scopul acestei revizuiri, introduse prin Regulamentul (CE) nr. 546/2009
, a constat în extinderea domeniului de aplicare al FEG, ca parte a răspunsului Europei la criză, și în transformarea FEG într-un instrument de intervenție rapid și mai eficace, în conformitate cu principiile fundamentale de solidaritate și de justiție socială. Revizuirea a cuprins modificări permanente ale Regulamentului (CE) nr. 1927/2006, precum reducerea numărului de concedieri necesare care dau dreptul la înaintarea unei cereri de ajutor din partea FEG de la 1 000 la 500 și extinderea de la 12 la 24 de luni a perioadei de punere în aplicare a măsurilor de ajutor din partea FEG. A fost prevăzută o derogare temporară în scopul (1) de a lărgi domeniul de aplicare al FEG la măsurile destinate lucrătorilor care au fost în mod nemijlocit concediați ca urmare directă a crizei financiare și economice [articolul 1 alineatul (1a) din Regulamentul (CE) nr. 1927/2006] și (2) de a spori nivelul de cofinanțare de la FEG de la 50 % la 65 % [articolul 10 alineatul (1) din Regulamentul (CE) nr. 1927/2006]. Derogarea temporară expiră la 30 decembrie 2011, articolul 20 al doilea paragraf din Regulamentul (CE) nr. 1927/2006 prevăzând posibilitatea revizuirii regulamentului respectiv cu privire la acest aspect.

Între 1 ianuarie 2007 și 30 aprilie 2009 (deci înainte de adoptarea derogării aferente crizei), Comisia a primit 15 cereri care vizau sprijinul din partea FEG pentru 18 430 de lucrători, suma totală a contribuției solicitate din FEG fiind de 78 776 367 EUR.

După intrarea în vigoare, la 1 mai 2009, a Regulamentului (CE) nr. 546/2009 de modificare a Regulamentului (CE) nr. 1927/2006, numărul cererilor a crescut în mod considerabil, după cum se arată în tabelul de mai jos.

	Cereri de sprijin din FEG înaintate în temeiul derogării temporare aferente crizei

	 Anul
	Număr de cereri
	Numărul de lucrători vizați
	Suma contribuțiilor din FEG solicitate (EUR)

	2009
	22
	19 381
	99 396 898

	2010
	24
	25 083
	115 353 865

	Total
	46
	44 464
	214 750 763

	Cereri de sprijin din FEG înaintate în temeiul criteriului mondializării schimburilor comerciale

	 Anul
	Număr de cereri
	Numărul de lucrători vizați
	Suma contribuțiilor din FEG solicitate (EUR)

	2009
	4
	6 569
	25 990 290

	2010
	6
	3 074
	17 126 749

	Total
	10
	9 643
	43 117 039


Ca urmare a unei consultări lansate de Comisie, statele membre au arătat că, fără derogarea temporară, majoritatea cererilor legate de criză ar fi fost imposibil de înaintat, lăsând astfel 45 000 de lucrători care au suferit consecințele crizei economice și financiare fără sprijin din partea FEG. În plus, creșterea la 65 % a nivelului de cofinanțare a redus sarcina financiară a statelor membre solicitante legată de măsurile de ajutor din partea FEG în total cu circa 60 de milioane de EUR, pentru toate cererile depuse între 1 mai 2009 și 31 decembrie 2010
.

Data expirării derogării temporare aferente crizei a fost decisă în anul 2009. În acel moment, cele mai recente previziuni economice ale Comisiei disponibile pentru ansamblul Uniunii Europene (UE)
 (toamna anului 2008) indicau o relansare progresivă începând cu jumătatea anului 2009 cu o creștere scontată PIB de 0,2 % în 2009 și 1,1 % în 2010. Se prognostica o scădere a ratei ocupării forței de muncă de 0,5 % în 2009 și o creștere de 0,1 % în 2010. Pentru anii 2009 și 2010, se prevedea că rata șomajului va ajunge la 7,8 % și, respectiv, la 8,1 %. În raport cu aceste previziuni, situația în anul 2009 s-a dovedit a fi considerabil mai precară. PIB Uniunii a scăzut cu 4,2 %, în timp ce rata ocupării forței de muncă a scăzut cu 1,9 %, rata șomajului ajungând la 8,9 %. Chiar dacă în anul 2010 creșterea PIB-ului cu 1,8 % apare mai mare decât cea prevăzută, rata ocupării forței de muncă a scăzut în continuare cu 0,6 %, în timp ce rata șomajului a atins vârful record de 9,6 %.

Mai mult, cele mai recente previziuni economice ale Comisiei (primăvara anului 2011) sunt mai pesimiste decât cele din toamna anului 2008 în privința perspectivelor unei relansări economice în 2011 și 2012, în special pe piața muncii. Acest lucru este adevărat, în special în ceea ce privește crearea de noi locuri de muncă și rata șomajului. Pentru anul 2011, previziunile de primăvară anticipează o creștere ușoară a ocupării forței de muncă de 0,4 % și o rată a șomajului stabilă de 9,5 %, în timp ce pentru anul 2012, aceleași previziuni anticipează o creștere limitată a ratei ocupării forței de muncă de 0,7 %, rata șomajului menținându-se la 9,1 %. Aceasta reflectă faptul că relansarea în domeniul ocupării forței de muncă se produce într-un ritm mai lent decât relansarea PIB-ului. În ciuda unei ameliorări progresive a perspectivelor de creștere a Produsului intern brut (PIB), situația pe piața muncii rămâne în continuare relativ fragilă
, ceea ce arată că, pe lângă efectul desfășurării unor măsuri de politică întreprinse pentru a atenua efectele crizei asupra șomajului, în multe întreprinderi și sectoare economice au loc în continuare modificări structurale și, prin urmare, sunt încă de așteptat pentru o anumită perioadă de timp pierderi de locuri de muncă drept rezultat al închiderii unor întreprinderi din cauza crizei. Ca urmare, sunt de așteptat ameliorări mai consistente ale condițiilor de ocupare a forței de muncă numai începând cu anul 2013. . 

Comisia confirmă această perspectivă de relansare mai curând săracă în locuri de muncă în comunicarea sa privind Analiza anuală a creșterii: prezentarea răspunsului cuprinzător al UE la criză
. În vederea evitării riscului revenirii la o creștere economică neînsoțită de o suficient de dinamică creare de noi locuri de muncă, lupta împotriva șomajului și prevenirea excluderii pe termen lung de pe piața muncii sunt considerate aspecte esențiale. Refacerea principalelor motoare de creștere va necesita realocări de mână de lucru și capital între sectoare și întreprinderi, precum și stimulente financiare mai substanțiale pentru a încuraja revenirea pe piața muncii.

După cum a constatat Comisia, criza a provocat o scădere importantă a activității economice, o creștere substanțială a șomajului, o scădere abruptă a productivității, precum și o deteriorare substanțială a finanțelor publice. În acest context, este deosebit de dificil pentru statele membre să ofere un ajutor pe măsură unui mare număr de lucrători concediați simultan ca urmare a crizei. O extindere a disponibilității FEG cu rata de cofinanțare mărită la 65 % ar reduce într-o oarecare măsură presiunea asupra finanțelor publice ale statelor membre.

Impactul preconizat al crizei asupra închiderii întreprinderilor și necesitatea consolidării fiscale în statele membre justifică prelungirea derogării aferente crizei din Regulamentul (CE) nr. 1927/2006.

Din acest motiv, se propune prelungirea derogării temporare aferente crizei, care expiră la 30 decembrie 2011, până la 31 decembrie 2013, adică până la sfârșitul perioadei de punere în aplicare a Regulamentului (CE) nr. 1927/2006. Acest lucru va permite statelor membre să continue să depună cereri pentru sprijin din FEG în favoarea lucrătorilor care au fost concediați ca urmare a crizei financiare și economice și să beneficieze de rata de cofinanțare din FEG de 65 %.

· Contextul general

După introducerea derogării temporare aferente crizei, a avut loc o creștere importantă a numărului cererilor pentru sprijin de la FEG și o creștere a numărului statelor membre care au înaintat aceste cereri. Acest fapt denotă că rolul FEG de instrument de intervenție în situații de concedieri masive ca urmare a crizei financiare și economice a fost cu adevărat acceptat.

În rezoluția sa din 7 septembrie 2010
 privind finanțarea și funcționarea Fondului european de ajustare la globalizare, Parlamentul European a cerut prelungirea derogării aferente crizei. Parlamentul European este de părere că „este necesar să se prelungească până la sfârșitul cadrului financiar multianual actual derogarea introdusă în iunie 2009 pentru a ajuta lucrătorii care își pierd locul de muncă din cauza crizei economice și financiare și să se mențină astfel rata de cofinanțare la 65 %, având în vedere că motivele care au justificat aprobarea derogării respective sunt departe de a fi dispărut.”

· Dispoziții în vigoare în domeniul propunerii

Fondul Social European
 (FSE) a fost înființat pentru a contribui la prioritățile Comunității în ceea ce privește întărirea coeziunii economice și sociale, prin îmbunătățirea ocupării forței de muncă și a posibilităților de angajare, încurajarea unui nivel ridicat de ocupare a forței de muncă și a creării de locuri de muncă mai multe și de mai bună calitate. Acesta sprijină Strategia Europeană de ocupare a forței de muncă, precum și politicile statelor membre cu scopul de a ajunge la ocuparea integrală a forței de muncă, precum și la o calitate și productivitate corespunzătoare la locul de muncă, de a promova incluziunea socială, inclusiv accesul persoanelor dezavantajate la un loc de muncă și de a reduce diferențele naționale, regionale și locale în ocuparea forței de muncă. 

Principala diferență față de FEG este aceea că FSE constă în programe multianuale care sprijină obiective strategice, pe termen lung – în special de anticipare și de gestionare a modificărilor și a restructurării, prin activități cum sunt învățarea pe tot parcursul vieții, în timp ce FEG oferă un ajutor individual punctual limitat în timp, adresat direct lucrătorilor afectați de concedieri ca urmare a mondializării schimburilor comerciale sau a crizei financiare și economice. Pentru a putea acorda un ajutor eficient lucrătorilor disponibilizați, la stabilirea duratei măsurilor de sprijin și la alegerea instrumentelor, este necesar să se aprecieze în ce măsură concedierile sunt cauzate de un regres temporar în activitatea întreprinderii, a furnizorilor acesteia sau a sectorului economic în cauză sau dacă acestea se datorează unor factori structurali permanenți. 

· Coerența cu celelalte politici și obiective ale Uniunii

FEG contribuie la atingerea obiectivelor strategiei Europa 2020 menită să-i permită Uniunii să iasă din criză mai puternică și să-și direcționeze economia către o creștere economică inteligentă, durabilă și favorabilă incluziunii, însoțită de un nivel ridicat al ocupării forței de muncă, al productivității și al coeziunii sociale. În comunicarea sa
 intitulată „Europa 2020 – o strategie pentru o creștere economică inteligentă, durabilă și favorabilă incluziunii”, Comisia atribuie FEG un rol un rol precis în cadrul inițiativei emblematice „O politică industrială adaptată erei globalizării”, în special în ceea ce privește redistribuirea rapidă a competențelor către sectoarele și piețele emergente cu potențial ridicat de creștere. 
Având drept scop reintegrarea rapidă pe piața muncii a lucrătorilor care au fost concediați ca urmare a globalizării sau a crizei economice și financiare, FEG contribuie la aplicarea următoarelor linii directoare
 ale politicilor statelor membre de ocupare a forței de muncă:

· Linia directoare 7: Creșterea participării pe piața muncii a femeilor și bărbaților, reducerea șomajului structural și promovarea calității locurilor de muncă;

· Linia directoare 8: Dezvoltarea unei forțe de muncă calificate care să răspundă nevoilor pieței muncii și promovarea învățării de-a lungul vieții;

· Linia directoare 10: Promovarea incluziunii sociale și combaterea sărăciei.

În sfârșit, în noua sa comunicare intitulată Noi competențe pentru noi locuri de muncă - Anticiparea și satisfacerea nevilor pieței muncii
, Comisia a subliniat necesitatea pentru UE, în vederea pregătirii relansării economice, de a-și întări capitalul uman și capacitatea de inserție profesională a populației sale prin îmbunătățirea competențelor acesteia, precum și prin asigurarea unei mai bune concordanțe între oferta de competențe și cererea de pe piața muncii. Măsurile de activare, reciclare și actualizare a competențelor au fost considerate drept mijloace de promovare a încadrării și reinserării pe piața muncii. Cofinanțarea activităților de actualizare a competențelor este unul din principalele obiective ale FEG.

Impactul asupra drepturilor fundamentale

Prezenta propunere nu are niciun impact asupra drepturilor fundamentale.

2.
REZULTATELE CONSULTĂRILOR CU PĂRȚILE INTERESATE

· Consultarea părților interesate
Metodele de consultare, principalele sectoare vizate și profilul general al respondenților

Comisia a consultat statele membre în două reprize. mai întâi la data de 26 august 2010 printr-un chestionar și apoi în cadrul unei reuniuni care a avut loc la Porto în zilele de 29 și 30 septembrie 2010. Obiectivul principal al acestor consultări a constat în colectarea de opinii privind eficacitatea modificărilor aferente crizei introduse în anul 2009 prin articolul 1 alineatul (1a) și articolul 10 alineatul (1) în Regulamentul (CE) nr. 1927/2006, care expiră la 30 decembrie 2011, precum și privind necesitatea de a prelungi valabilitatea acestora până la 31 decembrie 2013.

Sinteza răspunsurilor și modul în care acestea au fost luate în considerare

În ceea ce privește posibilitatea de a depune cereri în cazul concedierilor provocate direct de criza financiară și economică globală [articolul 1 alineatul (1a) din Regulamentul (CE) nr. 1927/2006], consultarea a arătat că aceasta a permis efectiv statelor membre să solicite ajutor din partea FEG pentru lucrătorii care și-au pierdut locul de muncă din cauza crizei și să utilizeze acest ajutor pentru reinserția profesională a acestora. Conform unei largi majorități a statelor membre, acești lucrători nu ar fi putut beneficia de ajutor din partea FEG pe baza criteriilor legate de mondializarea schimburilor comerciale. Consultarea a mai arătat că s-a considerat, în general, mai ușor să se adune elemente de probă și să se stabilească o legătură demonstrabilă între concedieri și criza financiară și economică, decât între concedieri și modificările în structura comerțului mondial cauzate de globalizare.

În legătură cu necesitatea de a extinde derogarea aferentă crizei până la sfârșitul anului 2013, o largă majoritate a statelor membre respondente și-a exprimat dorința de a putea continua să depună cereri în cazul concedierilor cauzate de criza financiară și economică globală. Argumentele în sprijinul unei astfel de prelungiri au inclus comentarii privind bilanțul pozitiv al impactului ajutorului din partea FEG asupra capacității lucrătorilor de a se reinsera pe piața muncii, în situația în care efectele crizei economice ar putea să se facă simțite și după anul 2011, criza neafectând toate statele membre în același timp, și în care efectele crizei asupra ocupării forței de muncă ar putea să fie în continuare importante. În plus, a fost subliniat faptul că prelungirea cu doi ani nu are nicio implicație asupra perioadei de după sfârșitul anului 2013.

În ceea ce privește posibilitatea solicitanților de a beneficia de rata de cofinanțare de 65 % [articolul 10 alineatul (1) din Regulamentul (CE) nr. 1927/2006], consultarea a arătat că, dintr-o serie de motive, mărirea ratei de cofinanțare a constituit un stimulent pentru solicitarea de ajutor din partea FEG. Datorită acestui supliment de 15 % a fost posibil să fie oferit un ajutor suplimentar corespunzător lucrătorilor în cauză. Diferența între rata FSE și rata FEG s-a diminuat pentru statele membre susceptibile să obțină rate mai ridicate din partea FSE; fără această diminuare, aceste state nu ar fi depus nicio cerere de ajutor din partea FEG. Cofinanțarea națională a continuat să constituie o problemă, dar la 35 % în loc de 50 %, cofinanțarea a fost mai puțin problematică. O largă majoritate a statelor membre a estimat că rata de 65 % se justifică într-o perioadă de criză și s-a exprimat în favoarea prelungirii acestei rate ridicate de intervenție până la sfârșitul anului 2013.

Modificările la Regulamentul (CE) nr. 1927/2006 propuse reflectă rezultatele acestor consultări.

· Obținerea și utilizarea expertizei
Nu a fost necesar să se recurgă la expertiză externă.

· Evaluarea impactului
Nu a fost necesară nicio evaluare de impact pentru această propunere.

3.
ELEMENTELE JURIDICE ALE PROPUNERII

· Rezumatul acțiunii propuse

În vederea prelungirii derogării temporare în sprijinul lucrătorilor concediați ca urmare a crizei financiare și economice globale, data specificată la articolul 1 alineatul (1a) al doilea paragraf din Regulamentul (CE) nr. 1927/2006 se înlocuiește cu data de 31 decembrie 2013. Această modificare prelungește, de asemenea, în mod automat rată mărită de cofinanțare de 65 % până la aceeași dată, astfel cum se specifică la articolul 10 alineatul (1) din Regulamentul (CE) nr. 1927/2006.

· Temeiul juridic

Tratatul privind funcționarea Uniunii Europene, în special articolul 175 al treilea paragraf.

· Principiul subsidiarității

Principiul subsidiarității se aplică în măsura în care propunerea nu intră în sfera competenței exclusive a UE.

Obiectivele propunerii nu pot fi atinse în mod satisfăcător de către statele membre. Acestea pot fi atinse numai printr-o modificare a Regulamentului (CE) nr. 1927/2006.

Acțiunea la nivelul UE va îndeplini mai bine obiectivele de solidaritate vizate de propunere din motivele expuse mai jos.

Numai o inițiativă legislativă luată la nivelul UE permite adaptarea FEG, un instrument financiar disponibil la nivelul Uniunii, la necesitățile situației economice și financiare actuale.

Comisia a elaborat această propunere bazându-se pe necesitățile rezultate din evaluarea actuală a situației economice și financiare a statelor membre și din previziunile economice pentru perioada 2012–2013. Acestea diferă în mod semnificativ de evaluarea și previziunile disponibile la sfârșitul anului 2008 și începutul anului 2009, la momentul introducerii modificărilor temporare aferente crizei în Regulamentul (CE) nr. 1927/2006.

Prin urmare, prezenta propunere respectă principiul subsidiarității.

· Principiul proporționalității

Propunerea respectă principiul proporționalității din următoarele motive.

În conformitate cu principiul proporționalității, modificările propuse la Regulamentul (CE) nr. 1927/2006 nu merg mai departe de ceea ce este necesar pentru a adapta funcționarea FEG la previziunile actuale cu privire la criza economică și financiară și la impactul acesteia asupra ocupării forței de muncă și asupra deficitelor statelor membre prin (1) menținerea posibilității de a depune o cerere de ajutor din partea FEG pentru lucrătorii concediați ca urmare a continuării crizei financiare și economice și prin (2) oferirea unei rate de cofinanțare de 65 % în loc de 50 %.

Derogarea aferentă crizei oferă statelor membre posibilitatea de a depune cereri de ajutor din partea FEG pentru lucrătorii concediați drept consecință a crizei, în cazurile în care poate fi stabilită o legătură clară și demonstrabilă între aceste concedieri și criză. Este limpede că dacă astfel de situații nu apar, nu se va face uz de posibilitatea oferită.

Propunerea nu impune sarcini administrative suplimentare statelor membre în raport cu obligațiile care decurg din dispozițiile actuale ale Regulamentului (CE) nr. 1927/2006.

· Alegerea instrumentului

Instrumentul propus: un Regulament.

Alte instrumente nu ar fi adecvate din următorul motiv:

Un regulament este instrumentul legal potrivit pentru a modifica un regulament deja existent.

4.
IMPLICAȚII BUGETARE

Articolul 28 din Acordul interinstituțional între Parlamentul European, Consiliu și Comisie din 17 mai 2006
 privind disciplina bugetară și buna gestiune financiară prevede că FEG nu poate depăși o sumă anuală maximă de 500 de milioane EUR.

Luând în considerare cererile de ajutor din partea FEG din trecut
, prelungirea propusă a derogării aferente crizei în Regulamentul (CE) nr. 1927/2006 nu ar trebui să conducă la o depășire a sumei anuale maxime. Volumul acestor cereri s-a ridicat la 51,8 milioane EUR în 2007 și la 20,6 milioane EUR în 2008. În anul 2009, suma totală a cererilor de ajutor din partea FEG s-a ridicat la 131,7 milioane EUR, din care 75 % au fost pentru cereri legate de criză și 25 % pentru cereri legate de mondializarea schimburilor comerciale. În anul 2010, suma totală a cererilor de ajutor din partea FEG s-a ridicat la 132,5 milioane EUR, din care 87 % au fost pentru cereri legate de criză și 13 % pentru cereri legate de mondializarea schimburilor comerciale.

2011/0147 (COD)

Propunere de
REGULAMENT AL PARLAMENTULUI EUROPEAN ŞI AL CONSILIULUI
de modificare a Regulamentului (CE) nr. 1927/2006 privind crearea Fondului european de ajustare la globalizare
PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 175 al treilea paragraf,

având în vedere propunerea Comisiei Europene,

după transmiterea proiectului de act legislativ către parlamentele naționale,

având în vedere avizul Comitetului Economic și Social European
,

având în vedere avizul Comitetului Regiunilor
,

hotărând în conformitate cu procedura legislativă ordinară,

întrucât:

(1) Regulamentul (CE) nr. 1927/2006 al Parlamentului European și al Consiliului din 20 decembrie 2006
, a înființat Fondul european de ajustare la globalizare (denumit în continuare „FEG”) pentru a permite Uniunii să asigure sprijin și să arate solidaritate față de lucrătorii concediați ca urmare a unor schimbări structurale majore în tendințele comerțului mondial ca urmare a globalizării.

(2) În cadrul răspunsului la criza economică și financiară, Regulamentul (CE) nr. 546/2009 al Parlamentului European și al Consiliului din 18 iunie 2009
 a modificat Regulamentul (CE) nr. 1927/2006, în special prin prevederea unei derogări temporare menită să extindă domeniul de aplicare al regulamentului respectiv la concedierile legate de criză și prin mărirea ratei de cofinanțare a FEG.

(3) Având în vedere situația economică și financiară actuală din Uniune, este necesară prelungirea derogării respective înainte de expirarea acesteia la 30 decembrie 2011.

(4) Prin urmare, este necesară modificarea în consecință a Regulamentului (CE) nr. 1927/2006.

ADOPTĂ PREZENTUL REGULAMENT:

Articolul 1

La articolul 1 alineatul (1a) din Regulamentul (CE) nr. 1927/2006

al doilea paragraf se înlocuiește cu următorul text:

„Prezenta derogare se aplică tuturor cererilor depuse până cel târziu la data de 31 decembrie 2013.”

Articolul 2

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre.

Adoptat la 

Pentru Parlamentul European,
Pentru Consiliu,

Președintele
Președintele

FIȘĂ FINANCIARĂ LEGISLATIVĂ PENTRU PROPUNERI

1. CADRUL PROPUNERII/INIȚIATIVEI 

1.1. Denumirea propunerii/inițiativei 

Propunerea de regulament al Parlamentului European și al Consiliului de modificare a Regulamentului (CE) nr. 1927/2006 privind crearea Fondului european de ajustare la globalizare

1.2. Domeniul (domeniile) de politică în cauză în structura GBA/SBA
 
Activitate SBA: Fondul European de ajustare la globalizare inclus în Planul de gestionare 2010 al DG EMPL.

1.3. Natura propunerii/inițiativei 

( Propunere/inițiativă care se referă la o acțiune nouă 

( Propunere/inițiativă care se referă la o acțiune nouă în urma unui proiect-pilot/a unei acțiuni pregătitoare
 

X Propunerea/inițiativa se referă la prelungirea unei acțiuni existente 

( Propunere/inițiativă care se referă la o acțiune reorientată către o acțiune nouă 

1.4. Obiectivele
1.4.1. Obiectivul (obiectivele) strategic(e) multianual(e) al(e) Comisiei vizat(e) de propunere/inițiativă 

Propunerea se încadrează în inițiativa emblematică „O politică industrială adaptată erei globalizării”, care face parte din strategia „Europa 2020” a Comisiei pentru o creștere inteligentă, durabilă și favorabilă incluziunii.

1.4.2. Obiectivul (obiectivele) specific(e) și activitatea (activitățile) GBA/SBA în cauză 
Obiectiv specific nr.1: Menținerea pe piața muncii a lucrătorilor concediați ca urmare a modificării structurii comerțului mondial și a crizei economice și financiare.

Obiectivul specific nr. 2: Sensibilizarea publicului cu privire la FEG ca instrument de solidaritate

Activitatea (activitățile) GBA/SBA în cauză: Fondul european de ajustare la globalizare (FEG)

1.4.3. Rezultatul (rezultatele) și impactul (impacturile) preconizat(e)
A se preciza efectele pe care propunerea/inițiativa ar trebui să le aibă asupra beneficiarilor vizați/grupurilor vizate.

Propunerea va permite Uniunii Europene, prin intermediul FEG, să-și continue sprijinul, la rata de cofinanțare de 65 %, pentru măsuri active pe piața muncii în favoarea lucrătorilor concediați ca urmare a crizei financiare și economice globale. În plus, de această rată de cofinanțare vor beneficia și lucrătorii concediați ca urmare a mondializării schimburilor comerciale.

1.4.4. Indicatori de rezultate și de impact
A se preciza indicatorii care permit monitorizarea realizării propunerii/inițiativei.

- Numărul cererilor de ajutor din partea FEG primite

- Numărul lucrătorilor concediați vizați de ajutorul FEG

- Numărul lucrătorilor concediați care și-au găsit un loc de muncă datorită măsurilor susținute prin FEG.

1.5. Motivele propunerii/inițiativei 
1.5.1. Obiectivul (obiectivele) de îndeplinit pe termen scurt sau lung 

Luând în considerare criza economică și financiară, Regulamentul (CE) nr. 1927/2006 a fost modificat în anul 2009, prevăzând o derogare temporară aferentă crizei. Această derogare expiră la 30 decembrie 2011. Cu toate acestea, cele mai recente previziuni economice preconizează că efectele crizei, în special impactul negativ al acesteia asupra ritmului schimbărilor structurale, asupra creării de locuri de muncă și asupra ratei șomajului, vor continua să se facă simțite cel puțin până la sfârșitul anului 2012. Prezenta propunere ar trebui să permită FEG să vină în sprijinul lucrătorilor disponibilizați ca urmare a crizei financiare și economice globale până la 31 decembrie 2013, la o rată de cofinanțare de 65 %.

1.5.2. Valoarea adăugată a implicării UE
Implicarea UE prin intermediul FEG permite completarea mijloacelor naționale disponibile pentru reinserția lucrătorilor disponibilizați ca urmare a mondializării schimburilor comerciale sau a crizei economice și financiare globale. Experiența acumulată până în prezent privind FEG pare să indice faptul că intervenția UE face posibilă oferirea unui ajutor pe măsură pentru o perioadă mai lungă de timp, cuprinzând adesea măsuri care nu ar fi putut fi întreprinse fără intervenția UE.

1.5.3. Învățăminte desprinse din experiențe similare anterioare
A se vedea în expunerea de motive descrierea experienței acumulate după revizuirea Regulamentului (CE) nr. 1927/2006.

1.5.4. Coerența și eventuala sinergie cu alte instrumente relevante
FEG este coerent și prezintă sinergie cu Fondul Social European.

1.6. Durata și impactul financiar 
· X Propunere/inițiativă cu durată limitată 

· X
Propunere/inițiativă în vigoare de la 31 decembrie 2011 la 31 decembrie 2013.

· (
Impact financiar din AAAA până în AAAA 

( Propunere/inițiativă cu durată nelimitată
· Punere în aplicare cu o perioadă de creștere în intensitate din AAAA până în AAAA,

· urmată de o perioadă de funcționare la capacitate maximă.

1.7. Modul (modurile) de gestionare preconizat(e)
 
( Gestiune centralizată directă de către Comisie 

( Gestiune centralizată indirectă, prin delegarea sarcinilor de execuție către:

· (
agenții executive 

· (
organisme instituite de Comunități
 

· (
organisme publice naționale/organisme cu misiune de serviciu public 

· (
persoane cărora li se încredințează executarea unor acțiuni specifice în temeiul titlului V din Tratatul privind Uniunea Europeană, identificate în actul de bază relevant în sensul articolului 49 din Regulamentul financiar 

X Gestiune partajată cu state membre 
( Gestiune descentralizată împreună cu țări terțe 

( Gestionare în comun cu organizații internaționale (a se preciza)

Dacă se indică mai multe modalități de gestionare, se furnizează detalii suplimentare în secțiunea „Observații“.
Observații 

2. MĂSURI DE GESTIONARE 

2.1. Dispoziții în materie de monitorizare și raportare 
A se preciza frecvența și condițiile.
Articolul 16 din Regulamentul (CE) nr. 1927/2006 cere Comisiei să prezinte în fiecare an Parlamentului European și Consiliului un raport cantitativ și calitativ cu privire la activitățile efectuate în conformitate cu prezentul regulament în anul precedent. Acest raport conține, printre altele, observațiile Comisiei privind activitățile de monitorizare din timpul anului respectiv.

În conformitate cu articolul 17 din Regulamentul (CE) nr. 1927/2006, Comisia trebuie să efectueze până la sfârșitul anului 2011, în strânsă cooperare cu statele membre, o evaluare la jumătatea perioadei a eficienței și durabilității rezultatelor obținute în cadrul FEG. Până la 31 decembrie 2014, Comisia este obligată să efectueze, cu asistența unor experți externi, o evaluare ex-post, pentru a măsura impactul FEG și valoarea sa adăugată.

2.2. Sistemul de gestionare și control 
2.2.1. Riscul (riscurile) identificat(e) 
Riscurile sunt cele aferente gestionării partajate a Fondurilor Europene. 

2.2.2. Metoda (metodele) de control preconizată (preconizate) 
Cerințele aplicabile gestionării și controlului financiar sunt specificate la articolul 18 din Regulamentul (CE) nr. 1927/2006.

2.3. Măsuri de prevenire a fraudelor și a neregulilor 
A se preciza măsurile de prevenire și de protecție existente sau preconizate.

Măsurile de prevenire, detectare și corectare a neregulilor sunt specificate la articolul 18 alineatul (1) litera (d) și la articolul 18 alineatul (2) din Regulamentul (CE) nr. 1927/2006.

3. IMPACTUL FINANCIAR ESTIMAT AL PROPUNERII/INIȚIATIVEI 

3.1. Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate) 
· Linii bugetare de cheltuieli existente 

În ordinea rubricilor din cadrul financiar multianual și a liniilor bugetare.

	Rubrica din cadrul financiar multianual
	Linia bugetară
	Tipul 
cheltuielilor
	Contribuția 

	
	Numărul 
[Descriere…...……………………………….]
	CD/CND
(
)
	din partea țărilor AELS

	din parte țărilor candidate

	din partea țărilor terțe
	În sensul articolului 18 alineatul (1) litera (aa) din Regulamentul financiar 

	1.1
	04.0501 Fondului european de ajustare la globalizare

04.010414 Fondul european de ajustare la globalizare – Cheltuieli de gestiune administrativă

40.0243 Rezervă pentru Fondul european de ajustare la globalizare
	CND
	NU
	NU
	NU
	NU


· Noile linii bugetare solicitate 

În ordinea rubricilor din cadrul financiar multianual și a liniilor bugetare.

	Rubrica din cadrul financiar multianual
	Linia bugetară
	Tipul
cheltuielilor
	Contribuția 

	
	Numărul 
[Rubrica………………………………………]
	CD/ CND
	din partea țărilor AELS
	din partea țărilor candidate
	din partea țărilor terțe
	În sensul articolului 18 alineatul (1) litera (aa) din Regulamentul financiar 

	nu este cazul
	nu este cazul
	[…]
	DA/NU
	DA/NU
	DA/NU
	DA/NU


3.2. Impactul estimat asupra cheltuielilor 
3.2.1. Sinteza impactului estimat asupra cheltuielilor 
milioane EUR (cu 3 zecimale)
	Rubrica din cadrul financiar multianual: 
	Numărul
	


	DG: EMPL
	
	
	Anul
2012

	Anul
2013
	TOTAL

	( Credite operaționale PM
	
	
	

	Numărul liniei bugetare
	Angajamente
	(1)
	
	
	

	
	Plăți
	(2)
	
	
	

	Numărul liniei bugetare
	Angajamente
	(1a)
	
	
	

	
	Plăți
	(2a)
	
	
	

	Credite cu caracter administrativ finanțate 
 din bugetul unor programe specifice
 
	
	
	

	Numărul liniei bugetare
	
	(3)
	
	
	

	TOTAL credite
pentru DG EMPL
	Angajamente
	=1+1a +3
	
	
	

	
	Plăți
	=2+2a

+3
	
	
	


	( TOTAL credite operaționale 
	Angajamente
	(4)
	
	
	

	
	Plăți
	(5)
	
	
	

	( TOTAL credite cu caracter administrativ finanțate din bugetul unor programe specifice 
	(6)
	
	
	

	TOTAL credite 
la rubrica EMPL
din cadrul financiar multianual
	Angajamente
	=4+ 6
	
	
	

	
	Plăți
	=5+ 6
	
	
	


În cazul în care propunerea/inițiativa afectează mai multe rubrici:

	( TOTAL credite operaționale 
	Angajamente
	(4)
	
	
	

	
	Plăți
	(5)
	
	
	

	( TOTAL credite cu caracter administrativ finanțate din bugetul unor programe specifice 
	(6)
	
	
	

	TOTAL credite 
în cadrul RUBRICILOR 1 - 4
din cadrul financiar multianual
(Suma de referință)
	Angajamente
	=4+ 6
	
	
	

	
	Plăți
	=5+ 6
	
	
	


	Rubrica din cadrul financiar multianual: 
	5
	„Cheltuieli administrative”


milioane EUR (cu 3 zecimale)

	
	
	
	Anul
2012
	Anul
2013
	TOTAL

	DG: EMPL

	( Resurse umane 
	Niciun impact
	Niciun impact
	

	( Alte cheltuieli administrative 
	
	
	

	TOTAL DG EMPL
	Credite 
	
	
	


	TOTAL credite
în cadrul RUBRICII 5
din cadrul financiar multianual 
	(Total angajamente 
= Total plăți)
	
	
	


milioane EUR (cu 3 zecimale)

	
	
	
	Anul
N

	Anul
N+1
	TOTAL

	TOTAL credite 
în cadrul RUBRICILOR 1 - 5
din cadrul financiar multianual 
	Angajamente
	
	
	

	
	Plăți
	
	
	


3.2.2. Impactul estimat asupra creditelor operaționale 
· X
Propunerea/inițiativa nu implică utilizarea de credite operaționale 

· (
Propunerea/inițiativa implică utilizarea de credite operaționale, conform explicațiilor de mai jos:

Credite de angajament în milioane EUR (cu 3 zecimale)

	Precizați obiectivele și realizările 

(
	
	
	Anul
2012
	Anul
2013
	a se introduce numărul de ani necesar pentru a reflecta durata impactului (cf. punctul 1.6)
	TOTAL

	

	
	Tipul realizării

	Costul mediu 
al realizării
	Numărul
de realizări
	Costul
	Numărul
de realizări
	Costul
	Numărul
de realizări
	Costul
	Numărul
de realizări
	Costul
	Numărul
de realizări
	Costul
	Numărul total de realizări
	Total 
costuri

	OBIECTIVUL SPECIFIC nr. 1
…
	
	
	
	
	
	
	
	
	
	
	
	

	Realizarea
	
	
	
	
	
	
	
	
	
	
	
	
	
	

	Realizarea
	
	
	
	
	
	
	
	
	
	
	
	
	
	

	Realizarea
	
	
	
	
	
	
	
	
	
	
	
	
	
	

	Subtotal obiectivul specific nr. 1
	
	
	
	
	
	
	
	
	
	
	
	

	OBIECTIVUL SPECIFIC NR. 2…
	
	
	
	
	
	
	
	
	
	
	
	

	Realizarea
	
	
	
	
	
	
	
	
	
	
	
	
	
	

	Subtotal obiectivul specific nr. 2
	
	
	
	
	
	
	
	
	
	
	
	

	COSTURI TOTALE
	
	
	
	
	
	
	
	
	
	
	
	


3.2.3. Impactul estimat asupra creditelor cu caracter administrativ
3.2.3.1. Rezumat 
· X
Propunerea/inițiativa nu implică utilizarea de credite administrative 

· (
Propunerea/inițiativa implică utilizarea de credite administrative, conform explicațiilor de mai jos:

milioane EUR (cu 3 zecimale)

	
	Anul
2012 

	Anul
2013
	a se introduce numărul de ani necesar pentru a reflecta durata impactului (cf. punctul 1.6)
	TOTAL


	RUBRICA 5
din cadrul financiar multianual
	
	
	
	

	Resurse umane 
	
	
	
	

	Alte cheltuieli administrative 
	
	
	
	

	Subtotal RUBRICA 5
din cadrul financiar multianual 
	
	
	
	


	În afara RUBRICII 5
 din cadrul financiar multianual 
	
	
	
	

	Resurse umane 
	
	
	
	

	Resurse umane 
de natură administrativă
	
	
	
	

	Subtotal: 
în afara RUBRICII 5
din cadrul financiar multianual 
	
	
	
	


	TOTAL
	
	
	
	
	
	


3.2.3.2.  Necesarul de resurse umane estimat 
· (
Propunerea/inițiativa nu implică utilizarea de resurse umane 

· X
Propunerea/inițiativa implică utilizarea de resurse umane, conform explicațiilor de mai jos:

Estimarea trebuie exprimată în valoare întreagă (sau cel mult cu o zecimală)

	
	Anul
2012
	Anul
2013
	a se introduce numărul de ani necesar pentru a reflecta durata impactului (cf. punctul 1.6)

	XX 01 01 01 (la sediu și în birourile de reprezentare ale Comisiei)
	
	
	

	XX 01 01 02 (în delegații)
	
	
	

	XX 01 05 01 (cercetare indirectă)
	
	
	

	10 01 05 01 (cercetare directă)
	
	
	

	XX 01 02 01 (AC, INT, END din „pachetul global”)
	
	
	

	XX 01 02 02 (AC, AL, END, INT și JED în delegații)
	
	
	

	XX 01 04 yy

	la sediu

	
	
	

	
	în delegații 
	
	
	

	XX 01 05 02 (AC, INT, END în cadrul cercetării indirecte)
	
	
	

	10 01 05 02 (AC, INT, END – cercetare directă)
	
	
	

	Alte linii bugetare (a se preciza)
	
	
	

	TOTAL
	
	
	
	
	


XX este domeniul de politică sau titlul din buget în cauză.

Necesarul de resurse umane va fi acoperit de efectivele de personal ale DG-ului în cauză alocate deja gestionării acțiunii și/sau redistribuite intern în cadrul DG-ului, completate, după caz, prin resurse suplimentare, care ar putea fi alocate DG-ului care gestionează acțiunea în cadrul procedurii de alocare anuală și ținând cont de constrângerile bugetare.

Descrierea sarcinilor care trebuie efectuate:

	Funcționari și agenți temporari
	

	Personal extern
	


3.2.4. Compatibilitatea cu cadrul financiar multianual actual 
· X
Propunerea/inițiativa este compatibilă cu cadrul financiar multianual actual.

· (
Propunerea/inițiativa necesită o reprogramare a rubricii corespunzătoare din cadrul financiar multianual.

A se explica reprogramarea necesară, precizându-se liniile bugetare vizate și sumele aferente.

N/A

· (
Propunerea/inițiativa necesită recurgerea la instrumentul de flexibilitate sau revizuirea cadrului financiar multianual
.

A se explica necesitatea efectuării acestei acțiuni, precizându-se rubricile și liniile bugetare vizate, precum și sumele aferente.

N/A

3.2.5. Participarea terților la finanțare 
· X Propunerea/inițiativa nu prevede cofinanțare din partea terților 

· Propunerea/inițiativa prevede cofinanțare, estimată în cele ce urmează:

credite în milioane EUR (cu 3 zecimale)

	
	Anul
2012
	Anul
2013
	a se introduce numărul de ani necesar pentru a reflecta durata impactului (cf. punctul 1.6)
	Total

	Precizați organismul care asigură cofinanțarea 
	
	
	
	
	
	

	TOTAL credite cofinanțate 
	
	
	
	
	
	


3.3. Impactul estimat asupra veniturilor 
· X
Propunerea/inițiativa nu are impact financiar asupra veniturilor.

· (
Propunerea/inițiativa are următorul impact financiar:

1.1.1. (
asupra resurselor proprii 

1.1.2. (
asupra diverselor venituri 

milioane EUR (cu 3 zecimale)
	Linia bugetară de venituri:
	Credite disponibile pentru exercițiul bugetar în curs

	
	
	Anul
2012
	Anul
2013
	… A se înscrie toți anii necesari pentru a reflecta durata impactului (conform punctului 1.6)

	Articolul ….
	
	
	
	
	
	


Pentru diversele venituri alocate, a se preciza linia bugetară (liniile bugetare) de cheltuieli afectată (afectate).

N/A

A se preciza metoda de calcul a efectului asupra veniturilor.

N/A

�	JO L 48, 22.02.2008, p. 82.


�	COM (2008) 800, 26.11.2008


�	JO L 167, 29.6.2009, p. 26.


�	Exceptând cererile retrase sau respinse


�	� HYPERLINK "http://ec.europa.eu/economy_finance/publications/european_economy/forecasts_en.htm" �http://ec.europa.eu/economy_finance/publications/european_economy/forecasts_en.htm� 


�	Ibidem


�	COM (2011) 11, 12.01.2011


�	Rezoluția Parlamentului European (2010/2072/INI)


�	Regulamentul (CE) nr. 1081/2006, JO L 210, 31.7.2006, p.12.


�	COM (2010) 2020, 3.3.2010


�	Decizia Consiliului din 21 octombrie 2010 privind liniile directoare ale politicilor de ocupare a forței de muncă ale statelor membre, JO L 308, 24.11.2010, p. 46.


�	COM (2008) 868, 16.12.2008


�	JO C 139, 14.6.2006, p. 1


�	Exceptând cererile retrase și respinse


�	JO C , , p. .


�	JO C , , p. .


�	JO L 48, 22.02.2008, p. 82.


�	JO L 167, 29.6.2009, p. 26.


�	GBA: gestionarea bugetului pe activități – SBA: stabilirea bugetului pe activități.


�	Astfel cum sunt menționate la articolul 49 alineatul (6) litera (a) sau (b) din Regulamentul financiar.


�	Explicațiile privind modurile de gestionare și trimiterile la Regulamentul financiar sunt disponibile pe site-ul BudgWeb: � HYPERLINK "http://www.cc.cec/budg/man/budgmanag/budgmanag_en.html" �http://www.cc.cec/budg/man/budgmanag/budgmanag_en.html�


�	Astfel cum sunt menționate la articolul 185 din Regulamentul financiar.


�	CD = credite diferențiate / CND = credite nediferențiate.


�	AELS: Asociația Europeană a Liberului Schimb. 


�	Țările candidate și, după caz, țările potențial candidate din Balcanii Occidentali.


�	Anul N este anul în care începe aplicarea propunerii/inițiativei.


�	Asistență tehnică și/sau administrativă și cheltuieli de sprijinire a punerii în aplicare a programelor și/sau a acțiunilor UE (fostele linii „BA”), cercetare indirectă și cercetare directă.


�	Anul N este anul în care începe aplicarea propunerii/inițiativei.


�	Realizările sunt produsele și serviciile care vor fi furnizate (de exemplu: numărul de schimburi de studenți finanțate, numărul de km de străzi construiți etc.).


�	Conform descrierii din secțiunea 1.4.2. „Obiectiv(e) specific(e)…”


�	Anul N este anul în care începe aplicarea propunerii/inițiativei.


�	Asistență tehnică și/sau administrativă și cheltuieli de sprijinire a punerii în aplicare a programelor și/sau a acțiunilor UE (fostele linii „BA”), cercetare indirectă și cercetare directă.


�	Sub plafonul pentru personal extern din credite operaționale (fostele linii „BA”).


�	În special pentru fonduri structurale, Fondul european agricol pentru dezvoltare rurală (FEADR) și Fondul european pentru pescuit (FEP).


�	A se vedea punctele 19 și 24 din Acordul interinstituțional.








